Нядаўна давялося пачуць ад сяброўкі, што цяпер не так проста ўладкаваць дзіця ў садок… – Сапраўды, ёсць некаторыя праблемы з камплектаваннем. Многія мамы цяпер не карыстаюцца магчымасцю знаходзіцца ў водпуску па догляду дзіцяці да трох год, а выходзяць на работу раней. Група практычна фарміруецца, і калі ў садок прыходзяць дзеці-трохгодкі, для іх можа ўжо не быць месца. Тым больш цяпер не мае значэння дата падачы бацькамі заявы на афармленне ў дзіцячы садок. Такая ж сітуацыя склалася і ў старэйшых групах.Яшчэ адна прычына перапоўненасці дашкольных дзіцячых устаноў – павелічэнне колькасці дзяцей, бацькі якіх пабудавалі кватэры ў горадзе. Гэта былыя жыхары Руткевіч, Астрыны, Жалудка і іншых населеных пунктаў раёна. Таму гораду вельмі патрэбны яшчэ адзін дзіцячы садок, будаўніцтва якога запланавана ў Паўднёва-Заходнім мікрараёне на наступны год.